 इक ऐसे दौर च जिसलै जम्मू कश्मीर जनेह् राज्यें च फर्जी टाक्करें दा बोलबाला होए, ऐसे च इस गल्ल दा शक्क होंदा ऐ जे क्या ओह्‌दी क्षमता गी स्हेई चाल्ली कन्नै आंकेआ गेआ जां ओह् फर्जी हा।  हांलाके इस मामले च किश मामले सामने औने उप्पर राज्य ने उंदा समाधान करने दी वजाए उनेंगी सिरे थमां नकारी दित्ता।  उच्च स्तर उप्पर एह् इक प्रक्रिया ऐ जेह्‌दे कन्नै जड़ गी खत्म करने दी वजाए छड़े मामले गी रफा-दफा करी दित्ता जंदा ऐ।  वर्दी च छप्पे अपराधी, राजनीतिक ते उच्च अधिकारियें दे कन्नै मधुर सरबंधों दा लाऽ चुक्कदे न।  उनें चा केईयें दे बुरे कारनामें दे सामने दे परैंत बी उनेंगीं राज्य दे उच्च सम्मान कन्नै नवाजेआ जंदा ऐ।  उनेंगी कु ‘न काबल मन्नदा ऐ ते कीहं? क्या ऐसे सुआलें दी कोई लोड़ नेईं ऐ? देया दे हित च इनें सुआलें गी गलत करार नेईं दित्ता जाना चाहिदा बलके इक साफ-सुथरे प्रशासन लेई ऐसे सुआलें दा परता दित्ता जाना चाहिदा ते दागी आदमियें दे सरबंधें दे कन्नै-कन्नै उंदे कम्में दे हर पैंह्‌लू उप्पर बचार होना चाहिदा।  ऐसे माह्‌नुएं गी उंदे उच्च अधिकारी ईनम लेई चुनदे न, ऐसा कीहं होंदा ऐ? क्या ओह् इनें लोकें दा नां अक्खां बंद करियै भेजी दिंदे न ते इंदी प्रमाणिकता ते विश्‍वासनीयता उप्पर बचार नेईं करदे न।  मुम्बई हमले च पाकिस्तान दे सरबंध दा उद्घाटन परे एह् बी सुआल उट्ठदा ऐ जे देश दे अंदर कु’ न ऐ जेह्‌ड़े साजशं च शामल न।  मुम्बई हमला सुनियोजित ढंगै कन्नै कीता गेआ ते सुरक्षा कारणें च जेह्‌ड़ी कमियां न उनेंगीं अनदिक्खेआ नेईं कीता जाई सकदा ऐ।  इस गल्ल दे प्रबल असार न जे महत्त्वपूर्ण पदें उप्पर बैठे, वर्दीधारी जां बगैर वर्दी दे, दा बी सजिश कर्ताएं थमां कोई ना कोई सरबंध होग।  जिस तरीके कन्नै घुसपैठियें समुद्री रस्ते दे माध्यम कन्नै घसपैठ दी ब उनेंगी कुसै नेईं दिक्खेआ। 